টেড (সম্মেলন)

টেড (TED-Technology, Entertainment, Design) একটি মিডিয়া সংস্থা যা বিনামূল্যে অনলাইনে আন্তর্জাতিক আলোচনা পোস্ট করে। তাদের শ্লোগান হচ্ছে "ideas worth spreading"। টেড, সম্মেলন হিসেবে ১৯৮৪ সালের ফেব্রুয়ারিতে যাত্রা শুরু করে, যা ১৯৯০ সাল থেকে প্রতি বছর অনুষ্ঠিত হচ্ছে।"What's the big idea?". The Guardian. July 24, 2005. Retrieved December 20, 2014. টেড শুরুর দিকে প্রযুক্তি ও নকশার উপরে গুরুত্ব দিয়েছিল, যা সিলিকন ভ্যালির সাথে সামঞ্জস্যপূর্ণ, কিন্তু পরে বৈজ্ঞানিক, সাংস্কৃতিক, এবং একাডেমিক বিষয়গুলো অন্তর্ভুক্ত করার মাধ্যমে তাদের ক্ষেত্র আরও বিস্তৃত করে।

মুল টেড সম্মেলনটি কানাডার ভ্যানকুভার, ব্রিটিশ কলাম্বিয়ার ভ্যানকুভার সম্মেলন কেন্দ্রে প্রতি বছর অনুষ্ঠিত হয়। ২০১৪ সালের আগে এটি লং বিচে অনুষ্ঠিত হতো। টেড ইভেন্টগুলি উত্তর আমেরিকা এবং ইউরোপ ও এশিয়া জুড়েও অনুষ্ঠিত হয়, কথনগুলো সরাসরি স্ট্রিমিং করা হয়ে থাকে। বক্তাদের তাদের ধারনাগুলিকে সবচেয়ে উদ্ভাবনী এবং আকর্ষনীয় উপায়ে উপস্থাপন করার জন্য সর্বোচ্চ ১৮ মিনিট সময় দেয়া হয়। অতীতের বক্তাদের মধ্য আছে বিল ক্লিনটন, জেন গুডঅল, আল গোর, গর্ডন ব্রাউন, ডেভিড ক্যামেরন, রিচার্ড ডকিন্স, বিল গেটস, ল্যারি পেইজ, সের্গেই ব্রিন, এবং আরও অনেক নোবেল পুরস্কার বিজয়ী। টেডের বর্তমান তত্বাবধায়ক হচ্ছেন প্রাক্তন ব্রিটিশ কম্পিউটার সাংবাদিক এবং পত্রিকা প্রকাশক ক্রিস এন্ডারসন।

জুন ২০০৬ থেকে টেড কথনগুলো অনলাইনে TED.com"TEDTalks usage policy". TED.com. Retrieved December 20, 2014. এর মাধ্যমে অ্যাট্রিবিউশন-নন কমার্শিয়াল-ননড্রেভিটিস্ট ক্রিয়েটিভ কমন্স লাইসেন্স এর অধীনে বিনামূল্যে প্রদর্শনের ব্যবস্থা করা হয়। মার্চ ২০১৬ অনুসারে, ২,৪০০ টির বেশি টেড কথন ওয়েবসাইটটিতে প্রাপ্তব্য আছে। জুন ২০১১ অনুসারে, টেড কথনগুলো সব মিলিয়ে ৫০০ মিলিয়নের বেশি দেখা হয়েছিল, এবং নভেম্বর ২০১২ অনুসারে, টেড কথনগুলো এক বিলিয়নের বেশি দেখা হয়েছে।"TED reaches its billionth video view!". TED Blog. November 13, 2012. Retrieved December 20, 2014. সকল টেড কথনগুলো আবার সমান জনপ্রিয় নয়।

ইতিহাস
১৯৮৪-৯৯ঃ প্রতিষ্ঠা এবং প্রারম্ভিক বছর
টেড নিয়ে প্রথম ভেবেছিলেন স্থপতি এবং গ্রাফিক ডিজাইনার রিচার্ড শেল ওয়ার্ম্যান, যিনি প্রযুক্তি, বিনোদন এবং ডিজাইনের ক্ষেত্রগুলিকে একটি সংহতি হিসেবে দেখেছিলেন। একই বছরে হ্যারি মার্কস ও ওয়ার্মান প্রথম সম্মেলন আয়োজন করেন।Cadwalladr, Carole Ted – the ultimate forum for blue-sky thinking 4 July 2010, The Guardian, Retrieved 20-09-2012.

তথ্যসূত্র

বিষয়শ্রেণী:প্রযুক্তি সম্মেলন
বিষয়শ্রেণী:ইউটিউব চ্যানেল
বিষয়শ্রেণী:ইউনিভার্সাল উইন্ডোজ প্ল্যাটফর্ম অ্যাপস
বিষয়শ্রেণী:পিবডি পুরস্কার বিজয়ী ওয়েবসাইট
বিষয়শ্রেণী:১৯৮৪-এ মার্কিন যুক্তরাষ্ট্রে প্রতিষ্ঠিত
বিষয়শ্রেণী:১৯৮৪-এ প্রতিষ্ঠিত পুনরাবৃত্ত ঘটনা
বিষয়শ্রেণী:মার্কিন শিক্ষামূলক ওয়েবসাইট
বিষয়শ্রেণী:শিক্ষা বিষয়ক ইউটিউব চ্যানেল
বিষয়শ্রেণী:আন্তর্জাতিক সম্মেলন
বিষয়শ্রেণী:বিজ্ঞান বিষয়ক ইউটিউব চ্যানেল
বিষয়শ্রেণী:১৯৮৪-এ প্রতিষ্ঠিত সংগঠন